Erisca Febriani

Erisca Febriani (lahèr 25 Maret 1998) panèka panolès kabhângsa'an Inḍonèsia. Erisca molaè nolès panèka ḍâlem novel Dear Nathan sè èyangka' ka layar lèbâr kalabân juḍul sè paḍâ.

 Riwayât Kaoḍi'ân 
Erisca Febriani ngawwâli kalèburân nolès panèka sajjhâk kellas 2 SMP lèbât media sosial Facebook. Pangalèburrâ ḍâ' Justin Bieber abherri' inspirasi nolès carèta ḍâlem bhângon fiksi penggemar. Awwâllâ orèng seppona Erisca ta' saroju' manabi Erisca aktif nolès, karana kobâtèr aganggu pamolanganna. Namong, karana ampon kaḍung trèsna ḍâ' lès-tolèsan, Erisca pagghun aghâbây karya kalabân konsisten. È SMA, Erisca nyuba' aghâbây carèta è Wattpad sè ajuḍul Dear Nathan bân ta' èka-sangka, carèta kasebbhut èkalèburi sareng ḍâd-ngoḍâdhân bân bisa dhâddhi trending nomer sèttong è ḍaftar Fiksi Remaja. Paterbi'enna novel Dear Nathan ta' langsong molos, karana Erisca toman ngako ètèpo sareng self-publishing sabellumma pas ahèrra sèttong panerbi' tatarèk nerbi'aghina novella saccara masif.

 Pandangan Tentang Kapanolèsan 
Maskè ampon bânnya' aghâbây novel best seller sè èpadhâddhi web-series bân layar lèbâr, Erisca ta' terro madhâddhiyaghi "nolès" mènangka kalakowan otama. Nalèkana ètanya'aghi ponapa sabbhâbbhâ ta' nerrossaghi pamolanganna ka jurusân sastra, Erisca ajâwâb karana ta' terro tolèsanna pas coma manjât kalabân teori. Erisca terro nolès mènangka ghâbây hiburan bân menghayal bhibhâs ta' kalabân kodhu èbebbanè struktur panolèsan.

 Sombher